LIETUVOS DARBO BIRŽOS
prie socialinės apsaugos ir darbo ministerijos
DIREKTORIUS

ĮSAKYMAS

DĖL LIETUVOS DARBO BIRŽOS PRIE SOCIALINĖS APSAUGOS IR DARBO MINISTERIJOS DIREKTORIAUS 2011 M. BALANDŽIO 14 D. ĮSAKYMO NR. V-179 „DĖL ĮSPĖTŲ APIE ATLEIDIMĄ IŠ DARBO DARBINGO AMŽIAUS DARBUOTOJŲ, DIRBANČIŲ NE VISĄ DARBO LAIKĄ, DALYVAVIMO PROFESINIAME MOKYME ORGANIZAVIMO TVARKOS APRAŠO PATVIRTINIMO“ PAKEITIMO

2014 m. rugsėjo 22 d. Nr. V- 563

Vilnius

1. P a k e i č i u Įspėtų apie atleidimą iš darbo darbingo amžiaus darbuotojų, dirbančių ne visą darbo laiką, dalyvavimo profesiniame mokyme organizavimo tvarkos aprašą, patvirtintą Lietuvos darbo biržos prie Socialinės apsaugos ir darbo ministerijos (toliau – Lietuvos darbo birža) direktoriaus 2011 m. balandžio 14 d. įsakymu Nr. V-179 „Dėl įspėtų apie atleidimą iš darbo darbingo amžiaus darbuotojų, dirbančių ne visą darbo laiką, dalyvavimo profesiniame mokyme organizavimo tvarkos aprašo patvirtinimo“:

1.1. išdėstau 4 punktą taip:

„4. Įspėti apie atleidimą darbuotojai mokomi pagal formaliojo ir neformaliojo profesinio mokymo programas ir jose nurodytas trukmes, sudarant Aktyvios darbo rinkos politikos priemonių aprašo 24.1 papunktyje nurodytą sutartį.“;

1.2. išdėstau 7 punktą taip:

„7. Išlaidos, nurodytos Aktyvios darbo rinkos politikos priemonių aprašo 34 punkte, išskyrus stipendiją, finansuojamos vadovaujantis Užimtumo rėmimo įstatyme ir Aktyvios darbo rinkos politikos priemonių apraše nustatytomis sąlygomis ir tvarka.“;

1.3. laikau netekusiu galios 9 punktą;

1.4. laikau buvusį 91 punktą 9 punktu;

1.5. išdėstau 10.2 papunktį taip:

„10.2. jeigu su įspėtu apie atleidimą darbuotoju darbo sutartis nutraukiama ir jis atitinka bedarbio apibrėžimą, nurodytą Užimtumo rėmimo įstatymo 2 straipsnio 3 dalyje, bei tęsia profesinį mokymą, jam suteikiamas bedarbio statusas ir toliau finansuojamos mokymo išlaidos, nurodytos Aktyvios darbo rinkos politikos priemonių aprašo 34.1 – 34.3 papunkčiuose, ir profesinio mokymo paslaugos.“.

2. Pavedu:

2.1. Teisės skyriui teisės aktų nustatyta tvarka organizuoti šio įsakymo paskelbimą Teisės aktų registre ir Lietuvos darbo biržos interneto svetainėje;

2.2. šio įsakymo vykdymą kontroliuoti Lietuvos darbo biržos direktoriaus pavaduotojui pagal administruojamą sritį.

Direktorius

Vidas Šlekaitis